ඔස්ට්රේලියාවේ හිටපු නි මහ කොමසාරිස් ගෘහ සේවිකාව වහල් සේවයේ යොදවලා
සිය නිවසේ සේවය කළ ගෘහ සේවිකාවට නොගෙවන ලද වැටුප් වශයෙන් ඔස්ට්රේලියානු ඩොලර් පන් ලක්ෂ හතළිස් තුන්දහසක මුදලක් ගෙවන ලෙස ඔස්ට්රේලියාවේ හිටපු නියෝජ්ය මහ කොමසාරිස්වරියට ඔස්ට්රේලියානු ෆෙඩරල් අධිකරණයක් නියෝග කර තිබේ ඔස්ට්රේලියාවේ කැන්බරා අගනුවර පිහිටි ශ්රී ලංකා තානාපති කාර්යාලයේ නියෝජ්ය මහ කොමසාරිස්වරිය ලෙස කටයුතු කර ඇති තැනැත්තියගේ නිවසෙහි 2015 වසරේ සිට 2018 දක්වා කාලයේ ගෘහ සේවිකාව වශයෙන් කටයුතු කිරීම සඳහා ශ්රී ලංකාවේ සිට එහි ගෙන්වාගෙන තිබූ ප්රියංකා ධනරත්න නමැති අයට මෙසේ අදාළ හිඟ වැටුප ගෙවන ලෙස ඔස්ට්රේලියාවේ හිටපු ශ්රී ලංකා නියෝජ්ය කොමසාරිස්වරියට නියෝග කර ඇති බව ඔස්ට්රේලියානු මාධ්ය විසින් වාර්තා කර තිබේ ප්රියංකා ධනරත්න වසර තුනක කාලයක් අඛණ්ඩව හිටපු නියෝජ්ය මහ කොමසාරිස්වරියගේ නිවසෙහි සේවයේ නිරතව සිට ඇති අතර එම කාලසීමාව සඳහා ඇයට එම වසර තුන තුළදීම හිමිව ඇත්තේ දින දෙකක නිවාඩුවක් පමණක් බව නඩු විභාගයේදී අනාවරණය වී තිබේ අදාළ ගෘහ සේවිකාවට හිමි වැටුප් නොගෙවීම හා ඇය වහල් සේවයේ යෙදවීම සම්බන්ධයෙන් ඔස්ට්රේලියානු අධිකරණයේ පවරා තිබූ නඩුවක් විභාග කිරීමෙන් අනතුරුව අධිකරණය විසින් ඇයට හිමි හිඟ වැටුප ගෙවන ලෙස නියෝගයක් නිකුත් කර තිබේ අසාධාරණයට ලක්ව සිටින ගෘහ සේවිකාව වන ප්රියංකාට ඇය සේවය කර ඇති වසර තුනක කාලය සඳහා හිටපු ඔස්ට්රේලියානු නියෝජ්ය කොමසාරිස්වරිය විසින් වැටුප් වශයෙන් ගෙවා ඇත්තේ ඔස්ට්රේලියානු ඩොලර් 11212 ක් පමණක් බව අදාළ නඩු විභාගයේදී හෙළිදරව් වී තිබේ නිසි පරිදි වැටුප් නොගෙවන ලද ශ්රී ලාංකීය ගෘහ සේවිකාවගේ විදේශ ගමන් බලපත්රය පවා ඇය ඔස්ට්රේලියාවට පැමිණි දිනයේම හිටපු නියෝජ්ය මහ කොමසාරිස්වරිය විසින් සිය භාරයට ගෙන ඇති බවත් එය නැවත ඇයට ලබා දී නොමැති බවත් ඔස්ට්රේලියානු මාධ්ය විසින් අදාළ නඩු විභාගය උපුටා දක්වමින් සඳහන් කර තිබේ අදාළ ගෘහ සේවිකාවට නියමිත වැටුප් නොගෙවීම හා නිවාඩු ලබා නොදීම හරහා හිටපු ශ්රී ලංකා නියෝජ්ය කොමසාරිස්වරිය ඔස්ට්රේලියාවේ නීතිය උල්ලංඝනය කර ඇති බව ද නීතිවේදීන් විසින් එම නඩු විභාගය උපුටා දක්වමින් සඳහන් කර තිබේ ඔස්ට්රේලියානු නීතිවේදීන් විසින් හිටපු ශ්රී ලංකා නියෝජ්ය කොමසාරිස්වරිය සිය ගෘහ සේවිකාවට සලකා ඇති ආකාරය විග්රහ කර ඇත්තේ එය නූතන වහල් සේවයට නිදසුනක් බවටය ඒමන්ති මාරඹේ